paragraph_text: Megumi Ogata (japanski 緒方 恵美; Ogata, Megumi, Tokio, 6. lipnja 1965.) je japanska seiyuu, tj. sinkronizacijska glumica koja posuđuje glasove u animeima. Najpoznatija je po animeima "Shin Seiki Evangelion", "Mjesečeva ratnica" i "Detektiv Conan". Također je neko vrijeme bila i pjevačica. Pohađala je sveučilište Tokai, ali je napustila studij zbog manjka zanimanja. Zbog svojeg "hrapavog" glasa, često daje glasove ili mladim muškarcima ili ženama s muškim karakteristikama (jedan slavni primjer je Uranova ratnica iz animea "Mjesečeva ratnica").